जबलपुर स्थित गायत्री पीठ के सदस्य नौ सालों से गड्ढे खोदकर पौधरोपण करते आ रहे थे। इसमें काफी समय और मेहनत की जरूरत पड़ती थी। लागत भी ज्यादा आती थी। हर साल 1500 ही पौधे इससे रोपे जा रहे थे। लिहाजा, संस्था के युवा समन्यवक संतोष ताम्रकार पौधरोपण की नई तकनीक इंटरनेट पर तलाश रहे थे, जिससे कम समय में ज्यादा से ज्यादा पौधे रोपे जा सकें। सर्च के दौरान उन्हें जापान की यह सीड (बीज) बम पद्धति मिल गई। इसके बाद संस्था के सदस्यों को यूट्यूब वीडियो के जरिये बीज बम बनाने का काम सिखाया गया।